L'Ajuntament oferirà als usuaris del CEAM de Sagunt dependències municipals davant l'imminent inici de les obres del centre
17 de maig 2018

![Imagen 1](/media/nypiho0c/53img_5086_cuerpo.jpg)![Imagen 2](/media/gnghawf3/53img_5084_cuerpo.jpg)

L'alcalde de Sagunt, Quico Fernández, i la regidora de Majors, Natalia Antonino, han mantingut una reunió amb representants del col·lectiu de persones majors usuàries del CEAM de Sagunt per a informar-los de les obres d’este espai i de les alternatives que se'ls oferirà per a la realització dels cursos i activitats quotidianes.

Quico Fernández ha assegurat que les obres del CEAM de Sagunt “**des de fa mesos estaven bloquejades. La Conselleria en el seu moment va adjudicar unes obres sense tindre el vistiplau municipal i en l'última reunió que vam tindre vam poder desbloquejar la situació perquè les obres comencen de manera imminent**”. A més, ha destacat que s'estan buscant “**alternatives perquè els majors estiguen ben atesos i que totes les activitats que es desenvolupen tinguen un espai on realitzar-les**”.

![](/media/ed4bbdry/53img_5081_cuerpo.jpg)  
  
 

Natalia Antonino ha assenyalat que “**l'interés del departament de Majors i de l'Equip de Govern, malgrat no tindre les competències municipals, és donar un bon servici als majors. Per este motiu, els oferirem dependències municipals on poder dur a terme els cursos que realitzen diàriament**”.

Fernández també ha informat al col·lectiu de “**la pròxima construcció d'un espai de propietat municipal per a desenvolupar les seues activitats que respondria a les demandes d'activitats d'oci. Antigament quan la gent es feia major passava a una vida sedentària i ara volen ser protagonistes de les seues vides i l'Ajuntament ha d'estar a l'altura de les circumstàncies**”. L'alcalde ha finalitzat dient que “**no tenim totes les competències, però podem ajudar i col·laborar**”.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-oferira-als-usuaris-del-ceam-de-sagunt-dependencies-municipals-davant-l-imminent-inici-de-les-obres-del-centre/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-oferira-als-usuaris-del-ceam-de-sagunt-dependencies-municipals-davant-l-imminent-inici-de-les-obres-del-centre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-oferira-als-usuaris-del-ceam-de-sagunt-dependencies-municipals-davant-l-imminent-inici-de-les-obres-del-centre/ "Linked In")
*   [](mailto:?body=https://aytosagunto.es/va/actualitat/l-ajuntament-oferira-als-usuaris-del-ceam-de-sagunt-dependencies-municipals-davant-l-imminent-inici-de-les-obres-del-centre/)